Obavijest o promjeni cijena smještaja

u Domu za starije osobe Novigrad

Poštovani,

posljednjih godinu dana svjedočimo znatnom poskupljenju troškova života i nepredvidljivom rastu cijena sirovina, energenata, hrane i usluga u cijelom makroekonomskom okruženju.

Poput svih gospodarskih subjekata i Dom za starije osobe Novigrad suočen je s velikim povećanjem troškova poslovanja na svim razinama.

Slijedom toga, prisiljeni smo povećati cijene smještaja u Domu za starije osobe Novigrad.

Naime, od 1. siječnja 2023. godine cijena smještaja bit će povećana za 10%. Nove cijene smještaja određene su prema stupnjevima usluga koji su definirani Pravilnikom o minimalnim uvjetima za pružanje socijalnih usluga (N.N. br. 40/14, 66/15, 56/20, 28/21, 144/21).

Budućnost je nepredvidljiva te je vrlo teško predvidjeti kretanja cijene roba i usluga u narednim razdobljima te se nadamo da nećemo biti primorani nastaviti s daljnjim povećanjem cijena u tekućoj godini.

Zahvaljujemo se na Vašem razumijevanju, vjerujemo da ćemo kao i do sada uspješno surađivati, a sve kako bi zajedničkim snagama prebrodili ova teška i izazovna vremena.